CELEX: 32019D1930
Language: el
Date: 2019-11-18 00:00:00
Title: Εκτελεστική απόφαση (ΕΕ) 2019/1930 της Επιτροπής της 18ης Νοεμβρίου 2019 για την τροποποίηση της εκτελεστικής απόφασης (ΕΕ) 2019/570 σχετικά με τις ικανότητες rescEU [κοινοποιηθείσα υπό τον αριθμό C(2019) 8130] (Κείμενο που παρουσιάζει ενδιαφέρον για τον ΕΟΧ)

20.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 299/55
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1930 ΤΗΣ ΕΠΙΤΡΟΠΗΣ
         της 18ης Νοεμβρίου 2019
         για την τροποποίηση της εκτελεστικής απόφασης (ΕΕ) 2019/570 σχετικά με τις ικανότητες rescEU
         
            
               [κοινοποιηθείσα υπό τον αριθμό C(2019) 8130]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης (1), και ιδίως το άρθρο 32 παράγραφος 1 στοιχείο ζ),
         Εκτιμώντας τα ακόλουθα:
         
                     (1)
                  
                  
                     Με την απόφαση αριθ. 1313/2013/ΕΕ θεσπίζεται το νομικό πλαίσιο των ικανοτήτων rescEU. Οι ικανότητες rescEU είναι ένα αποθεματικό ικανοτήτων σε επίπεδο Ένωσης που αποσκοπεί στην παροχή βοήθειας σε εξαιρετική κρίσιμες καταστάσεις όταν οι συνολικές υφιστάμενες ικανότητες σε εθνικό επίπεδο και εκείνες για τις οποίες έχουν δεσμευτεί τα κράτη μέλη στο πλαίσιο της ευρωπαϊκής δεξαμενής πολιτικής προστασίας δεν είναι ικανές να διασφαλίσουν αποτελεσματική αντίδραση σε φυσικές και ανθρωπογενείς καταστροφές.
                  
               
                     (2)
                  
                  
                     Η εκτελεστική απόφαση (ΕΕ) 2019/570 της Επιτροπής (2) καθορίζει την αρχική σύνθεση του rescEU όσον αφορά τις ικανότητες και τις απαιτήσεις ποιότητας. Οι αρχικές ικανότητες του rescEU αφορούσαν την εναέρια ικανότητα αντιμετώπισης δασικών πυρκαγιών με αεροπλάνα και ελικόπτερα.
                  
               
                     (3)
                  
                  
                     Σύμφωνα με το άρθρο 12 παράγραφος 2 της απόφασης αριθ. 1313/2013/ΕΕ, οι ικανότητες rescEU καθορίζονται λαμβάνοντας υπόψη τους εντοπισμένους και αναδυόμενους κινδύνους και τις συνολικές ικανότητες και ελλείψεις σε επίπεδο Ένωσης. Ένας από τους τομείς στους οποίους θα πρέπει να εστιάσει το rescEU είναι ο τομέας της επείγουσας ιατρικής παρέμβασης.
                  
               
                     (4)
                  
                  
                     Στον τομέα της επείγουσας ιατρικής παρέμβασης, από την ανάλυση των εντοπισμένων και αναδυόμενων κινδύνων καθώς και των ικανοτήτων και ελλείψεων σε επίπεδο Ένωσης προκύπτει ότι οι ικανότητες rescEU για την ιατρική εναέρια απομάκρυνση/εκκένωση των θυμάτων καταστροφών («Medevac») και την ιατρική ομάδα έκτακτης ανάγκης τύπου 3 (emergency medical team, εφεξής: «EMT τύπου 3») είναι απαραίτητες.
                  
               
                     (5)
                  
                  
                     Προκειμένου να αποφευχθεί κάθε κίνδυνος μετάδοσης από ασθενείς με άκρως μολυσματικές νόσους, θα πρέπει να υπάρχουν δύο διαφορετικά είδη ικανοτήτων Medevac: η απομάκρυνση/εκκένωση θυμάτων καταστροφών με άκρως μολυσματικές νόσους και η απομάκρυνση/εκκένωση θυμάτων καταστροφών με μη μολυσματικές νόσους.
                  
               
                     (6)
                  
                  
                     Η ιατρική ομάδα έκτακτης ανάγκης (εφεξής: «EMT») είναι αναπτύξιμη ομάδα ιατρικού και άλλου βασικού προσωπικού με ειδική εκπαίδευση και εξοπλισμό για την παροχή περίθαλψης σε ασθενείς που έχουν πληγεί από καταστροφές. Ο Παγκόσμιος Οργανισμός Υγείας κατατάσσει τις επείγουσες ιατρικές ομάδες σε τρεις διαφορετικούς τύπους, ανάλογα με το επίπεδο περίθαλψης που παρέχουν. Δεδομένου ότι κανένα κράτος μέλος δεν διαθέτει επί του παρόντος ικανότητα EMT τύπου 3 που να μπορεί να ανταποκριθεί σε τυχόν αίτημα κυβέρνησης για τέτοιο επίπεδο κλινικής περίθαλψης, συνάγεται ότι πρόκειται για έλλειψη ικανότητας αντίδρασης σε επίπεδο Ένωσης.
                  
               
                     (7)
                  
                  
                     Οι ικανότητες Medevac και EMT τύπου 3 είναι ικανότητες που θα μπορούσαν να ανταποκριθούν σε καταστροφές χαμηλής πιθανότητας με μεγάλο αντίκτυπο και —κατά περίπτωση και εφόσον ορίζονται ως ικανότητες που έχουν δημιουργηθεί για την αντιμετώπιση κινδύνων χαμηλής πιθανότητας με μεγάλο αντίκτυπο με εκτελεστικές πράξεις, όπως προβλέπεται στο άρθρο 32 στοιχείο ηα) της απόφασης αριθ. 1313/2013/ΕΕ— θα παρασχεθεί πλήρης ενωσιακή χρηματοδοτική συνδρομή για την εξασφάλιση της διαθεσιμότητας και της δυνατότητας ανάπτυξης των ικανοτήτων αυτών.
                  
               
                     (8)
                  
                  
                     Για να εξασφαλιστεί η εφαρμογή του άρθρου 12 παράγραφος 2 της απόφασης αριθ. 1313/2013/ΕΕ, οι ικανότητες Medevac και EMT τύπου 3 θα πρέπει να ενσωματωθούν στη σύνθεση του rescEU.
                  
               
                     (9)
                  
                  
                     Σύμφωνα με το άρθρο 12 παράγραφος 4 της απόφασης αριθ. 1313/2013/ΕΕ, οι απαιτήσεις ποιότητας για τις ικανότητες αντιμετώπισης στο πλαίσιο του rescEU θα πρέπει να καθορίζονται σε διαβούλευση με τα κράτη μέλη και να βασίζονται σε καθιερωμένα διεθνή πρότυπα, εφόσον υφίστανται.
                  
               
                     (10)
                  
                  
                     Δεδομένης της έλλειψης καθιερωμένων διεθνών προτύπων για την ικανότητα ιατρικής εναέριας απομάκρυνσης/εκκένωσης, οι απαιτήσεις ποιότητας για τις εν λόγω ικανότητες θα πρέπει να βασίζονται στις υφιστάμενες γενικές απαιτήσεις για τις μονάδες της ευρωπαϊκής δεξαμενής πολιτικής προστασίας, καθώς και στις βέλτιστες πρακτικές στο πλαίσιο του μηχανισμού της Ένωσης. Οι απαιτήσεις ποιότητας για τις EMT τύπου 3 θα πρέπει να βασίζονται σε ελάχιστα πρότυπα που παρέχονται από τον Παγκόσμιο Οργανισμό Υγείας.
                  
               
                     (11)
                  
                  
                     Για να παρασχεθεί ενωσιακή χρηματοδοτική συνδρομή για την ανάπτυξη των εν λόγω ικανοτήτων σύμφωνα με το άρθρο 21 παράγραφος 3 της απόφασης αριθ. 1313/2013/ΕΕ, θα πρέπει να προσδιοριστεί το συνολικό εκτιμώμενο κόστος τους. Το συνολικό εκτιμώμενο κόστος θα πρέπει να υπολογιστεί λαμβανομένων υπόψη των κατηγοριών επιλέξιμων δαπανών που ορίζονται στο παράρτημα Ια της εν λόγω απόφασης.
                  
               
                     (12)
                  
                  
                     Συνεπώς, η εκτελεστική απόφαση (ΕΕ) 2019/570 θα πρέπει να τροποποιηθεί.
                  
               
                     (13)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 33 παράγραφος 1 της απόφασης αριθ. 1313/2013/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/570 τροποποιείται ως εξής:
            
                        1.
                     
                     
                        Το άρθρο 1 τροποποιείται ως εξής:
                        
                                    α)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                τη χρηματοδότηση των ικανοτήτων κατά τη μεταβατική περίοδο που αναφέρεται στο άρθρο 35 της απόφασης αριθ. 1313/2013/ΕΕ·»
                                             
                                          
                              
                                    β)
                                 
                                 
                                    προστίθενται τα ακόλουθα στοιχεία γ) και δ):
                                    
                                                «γ)
                                             
                                             
                                                το συνολικό εκτιμώμενο κόστος των ικανοτήτων ιατρικής εναέριας απομάκρυνσης/εκκένωσης του rescEU·
                                             
                                          
                                                δ)
                                             
                                             
                                                το συνολικό εκτιμώμενο κόστος των ικανοτήτων της ιατρικής ομάδας έκτακτης ανάγκης τύπου 3 του rescEU.».
                                             
                                          
                              
                  
                        1.
                     
                     
                        Παρεμβάλλεται το ακόλουθο άρθρο 1α:
                        
                           «Άρθρο 1α
                           
                           Ορισμοί
                           Για τους σκοπούς της παρούσας απόφασης, ισχύουν οι ακόλουθοι ορισμοί:
                           
                                       (1)
                                    
                                    
                                       “ικανότητα ιατρικής εναέριας απομάκρυνσης/εκκένωσης (‘Medevac’)”: ικανότητα αντίδρασης που μπορεί να χρησιμοποιηθεί για την εναέρια απομάκρυνση/εκκένωση ασθενών με άκρως μολυσματικές, καθώς και ασθενών με μη μολυσματικές νόσους, όπως αυτοί που χρήζουν εντατικής θεραπείας, αυτοί που πρέπει να ακινητοποιηθούν κατά τη διάρκεια της διακομιδής με φορείο και οι ελαφρά τραυματίες·
                                    
                                 
                                       (2)
                                    
                                    
                                       “EMT τύπου 3” (emergency medical team): αναπτύξιμη ομάδα ιατρικού και άλλου βασικού προσωπικού με ειδική εκπαίδευση και εξοπλισμό για την παροχή περίθαλψης σε ασθενείς που έχουν πληγεί από καταστροφές, η οποία παρέχει ενδονοσοκομειακή σύνθετη χειρουργική περίθαλψη με παραπεμπτικό, περιλαμβανομένης της ικανότητας εντατικής περίθαλψης.».
                                    
                                 
                     
                  
                        2.
                     
                     
                        Στο άρθρο 2, οι παράγραφοι 1 και 2 αντικαθίστανται από τα ακόλουθα κείμενα:
                        
                                    «1.
                                 
                                 
                                    Το rescEU απαρτίζεται από τις ακόλουθες ικανότητες:
                                    
                                                —
                                             
                                             
                                                εναέρια ικανότητα αντιμετώπισης δασικών πυρκαγιών,
                                             
                                          
                                                —
                                             
                                             
                                                ικανότητα ιατρικής εναέριας απομάκρυνσης/εκκένωσης,
                                             
                                          
                                                —
                                             
                                             
                                                ικανότητα ιατρικής ομάδας έκτακτης ανάγκης.
                                             
                                          
                              
                                    2.
                                 
                                 
                                    Οι ικανότητες που αναφέρονται στην παράγραφο 1 περιλαμβάνουν:
                                    
                                                α)
                                             
                                             
                                                εναέρια ικανότητα αντιμετώπισης δασικών πυρκαγιών με αεροπλάνα,
                                             
                                          
                                                β)
                                             
                                             
                                                εναέρια ικανότητα αντιμετώπισης δασικών πυρκαγιών με ελικόπτερα,
                                             
                                          
                                                γ)
                                             
                                             
                                                ικανότητα ιατρικής εναέριας απομάκρυνσης/εκκένωσης ασθενών με άκρως μολυσματικές νόσους,
                                             
                                          
                                                δ)
                                             
                                             
                                                ικανότητα ιατρικής εναέριας απομάκρυνσης/εκκένωσης θυμάτων καταστροφών,
                                             
                                          
                                                ε)
                                             
                                             
                                                ικανότητα ιατρικής ομάδας έκτακτης ανάγκης τύπου 3: ενδονοσοκομειακή περίθαλψη με παραπεμπτικό.».
                                             
                                          
                              
                  
                        3.
                     
                     
                        Προστίθενται τα ακόλουθα άρθρα 3α και 3β:
                        
                           «Άρθρο 3α
                           
                           Συνολικό εκτιμώμενο κόστος της ικανότητας ιατρικής εναέριας απομάκρυνσης/εκκένωσης του rescEU
                           
                              1.   Κατά τον υπολογισμό του συνολικού εκτιμώμενου κόστους της ικανότητας ιατρικής εναέριας απομάκρυνσης/εκκένωσης του rescEU λαμβάνονται υπόψη όλες οι κατηγορίες δαπανών που αναφέρονται στο παράρτημα Ια της απόφασης αριθ. 1313/2013/ΕΕ.
                           
                           
                              2.   Η κατηγορία που αναφέρεται στο σημείο 1 του παραρτήματος Ια της απόφασης αριθ. 1313/2013/ΕΕ όσον αφορά το συνολικό εκτιμώμενο κόστος για την ικανότητα ιατρικής εναέριας απομάκρυνσης/εκκένωσης ασθενών με άκρως μολυσματικές νόσους και την ικανότητα ιατρικής εναέριας απομάκρυνσης/εκκένωσης θυμάτων καταστροφών υπολογίζεται με βάση τις τιμές αγοράς κατά τον χρόνο απόκτησης ή μίσθωσής τους εκτός ή εντός πλαισίου χρηματοδοτικής μίσθωσης σύμφωνα με το άρθρο 12 παράγραφος 3 της απόφασης αριθ. 1313/2013/ΕΕ. Όταν τα κράτη μέλη αποκτούν ή μισθώνουν εκτός ή εντός πλαισίου χρηματοδοτικής μίσθωσης ικανότητες rescEU, παρέχουν στην Επιτροπή τεκμηρίωση για τις πραγματικές τιμές που ισχύουν στην αγορά ή ισοδύναμες αποδείξεις, όταν δεν υπάρχουν τιμές αγοράς για ορισμένα στοιχεία των εν λόγω ικανοτήτων.
                           
                           
                              3.   Οι κατηγορίες που αναφέρονται στα σημεία 2 έως 8 του παραρτήματος Ια της απόφασης αριθ. 1313/2013/ΕΕ όσον αφορά το συνολικό εκτιμώμενο κόστος για την ικανότητα ιατρικής εναέριας απομάκρυνσης/εκκένωσης ασθενών με άκρως μολυσματικές νόσους και την ικανότητα ιατρικής εναέριας απομάκρυνσης/εκκένωσης θυμάτων καταστροφών υπολογίζονται τουλάχιστον μία φορά κατά τη διάρκεια του εκάστοτε πολυετούς δημοσιονομικού πλαισίου, λαμβάνοντας υπόψη τα στοιχεία που έχει στη διάθεσή της η Επιτροπή, συμπεριλαμβανομένου του πληθωρισμού. Το κόστος αυτό χρησιμοποιείται από την Επιτροπή για τους σκοπούς παροχής ετήσιας χρηματοδοτικής συνδρομής.
                           
                           
                              4.   Το συνολικό εκτιμώμενο κόστος που αναφέρεται στις παραγράφους 2 και 3 υπολογίζεται εφόσον τουλάχιστον ένα κράτος μέλος εκδηλώσει ενδιαφέρον να αποκτήσει ή να μισθώσει εκτός ή εντός πλαισίου χρηματοδοτικής μίσθωσης την οικεία ικανότητα rescEU.
                           
                        
                        
                           Άρθρο 3β
                           Συνολικό εκτιμώμενο κόστος των ικανοτήτων της ιατρικής ομάδας έκτακτης ανάγκης τύπου 3 του rescEU
                           
                              1.   Κατά τον υπολογισμό του συνολικού εκτιμώμενου κόστους της ιατρικής ομάδας έκτακτης ανάγκης τύπου 3 λαμβάνονται υπόψη όλες οι κατηγορίες δαπανών που αναφέρονται στο παράρτημα Ια της απόφασης αριθ. 1313/2013/ΕΕ: ενδονοσοκομειακή περίθαλψη με παραπεμπτικό.
                           
                           
                              2.   Η κατηγορία που αναφέρεται στο σημείο 1 του παραρτήματος Ια της απόφασης αριθ. 1313/2013/ΕΕ όσον αφορά το συνολικό εκτιμώμενο κόστος για την ιατρική ομάδα έκτακτης ανάγκης τύπου 3: Η ενδονοσοκομειακή περίθαλψη με παραπεμπτικό υπολογίζεται με βάση τις τιμές αγοράς κατά τον χρόνο απόκτησης ή μίσθωσης των ικανοτήτων εκτός ή εντός πλαισίου χρηματοδοτικής μίσθωσης σύμφωνα με το άρθρο 12 παράγραφος 3 της απόφασης αριθ. 1313/2013/ΕΕ. Όταν τα κράτη μέλη αποκτούν ή μισθώνουν εκτός ή εντός πλαισίου χρηματοδοτικής μίσθωσης ικανότητες rescEU, παρέχουν στην Επιτροπή τεκμηρίωση για τις πραγματικές τιμές που ισχύουν στην αγορά ή ισοδύναμες αποδείξεις, όταν δεν υπάρχουν τιμές αγοράς για ορισμένα στοιχεία των εν λόγω ικανοτήτων.
                           
                           
                              3.   Οι κατηγορίες που αναφέρονται στα σημεία 2 έως 8 του παραρτήματος Ια της απόφασης αριθ. 1313/2013/ΕΕ όσον αφορά το συνολικό εκτιμώμενο κόστος για την ιατρική ομάδα έκτακτης ανάγκης τύπου 3: Η ενδονοσοκομειακή περίθαλψη με παραπεμπτικό υπολογίζεται τουλάχιστον μία φορά κατά τη διάρκεια του εκάστοτε πολυετούς δημοσιονομικού πλαισίου, λαμβάνοντας υπόψη τα στοιχεία που έχει στη διάθεσή της η Επιτροπή, συμπεριλαμβανομένου του πληθωρισμού. Το κόστος αυτό χρησιμοποιείται από την Επιτροπή για τους σκοπούς παροχής ετήσιας χρηματοδοτικής συνδρομής.
                           
                           
                              4.   Το συνολικό εκτιμώμενο κόστος που αναφέρεται στις παραγράφους 2 και 3 υπολογίζεται εφόσον τουλάχιστον ένα κράτος μέλος εκδηλώσει ενδιαφέρον να αποκτήσει ή να μισθώσει εκτός ή εντός πλαισίου χρηματοδοτικής μίσθωσης την οικεία ικανότητα rescEU.».
                           
                        
                     
                  
                        5.
                     
                     
                        Το παράρτημα I τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 18 Νοεμβρίου 2019.
            
               
                  Για την Επιτροπή
               
               Χρήστος ΣΤΥΛΙΑΝΙΔΗΣ
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 924.
         
            (2)  Εκτελεστική απόφαση (ΕΕ) 2019/570 της Επιτροπής, της 8ης Απριλίου 2019, για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου σχετικά με τις ικανότητες rescEU και για την τροποποίηση της εκτελεστικής απόφασης 2014/762/ΕΕ της Επιτροπής (ΕΕ L 99 της 10.4.2019, σ. 41).
      
      
         
            ΠΑΡΑΡΤΗΜΑ
            Στο παράρτημα I προστίθενται τα ακόλουθα σημεία 3, 4 και 5:
            
               «3.   Ικανότητα ιατρικής εναέριας απομάκρυνσης/εκκένωσης ασθενών με άκρως μολυσματικές νόσους
               
               
                           Καθήκοντα
                        
                        
                           
                                       —
                                    
                                    
                                       Εναέρια διακομιδή, συμπεριλαμβανομένης της εν πτήσει περίθαλψης ασθενών με άκρως μολυσματική νόσο (ΑΜΝ), σε εξειδικευμένες υγειονομικές εγκαταστάσεις εντός Ένωσης.
                                    
                                 
                     
                           Ικανότητα
                        
                        
                           
                                       —
                                    
                                    
                                       Αεροσκάφος με ικανότητα διακομιδής ενός ή περισσοτέρων ασθενών με ΑΜΝ ανά πτήση·
                                    
                                 
                                       —
                                    
                                    
                                       Ικανότητα εκτέλεσης ημερήσιων και νυκτερινών πτήσεων.
                                    
                                 
                     
                           Βασικές συνιστώσες
                        
                        
                           
                                       —
                                    
                                    
                                       Σύστημα για την ασφαλή εν πτήσει ιατρική περίθαλψη ασθενών με ΑΜΝ, συμπεριλαμβανομένης της εντατικής θεραπείας (1):
                                       
                                                   —
                                                
                                                
                                                   Κατάλληλα εκπαιδευμένο ιατρικό προσωπικό για την περίθαλψη ενός ή περισσοτέρων ασθενών με ΑΜΝ·
                                                
                                             
                                                   —
                                                
                                                
                                                   Ειδικός εποχούμενος τεχνικός και ιατρικός εξοπλισμός για την περίθαλψη ασθενών με ΑΜΝ κατά τη διάρκεια της πτήσης·
                                                
                                             
                                                   —
                                                
                                                
                                                   Κατάλληλες διαδικασίες για την απομόνωση και την περίθαλψη ασθενών με ΑΜΝ κατά την εναέρια διακομιδή.
                                                
                                             
                                 
                                       —
                                    
                                    
                                       Συνδρομή:
                                       
                                                   —
                                                
                                                
                                                   Πλήρωμα προσαρμοσμένο στον αριθμό των ασθενών με ΑΜΝ και στο χρονοδιάγραμμα της πτήσης·
                                                
                                             
                                                   —
                                                
                                                
                                                   Κατάλληλες διαδικασίες για τη διαχείριση εξοπλισμού και αποβλήτων, καθώς και την απολύμανση, σύμφωνα με τα καθιερωμένα διεθνή πρότυπα, συμπεριλαμβανομένης, κατά περίπτωση, της συναφούς ενωσιακής νομοθεσίας.
                                                
                                             
                                 
                     
                           Αυτάρκεια
                        
                        
                           
                                       —
                                    
                                    
                                       Αποθήκευση εξοπλισμού και συντήρηση του εξοπλισμού της μονάδας·
                                    
                                 
                                       —
                                    
                                    
                                       Εξοπλισμός επικοινωνίας με τους συνεργαζόμενους εταίρους, ιδίως με όσους είναι επιφορτισμένοι με τον επιτόπιο συντονισμό.
                                    
                                 
                     
                           Ανάπτυξη
                        
                        
                           
                                       —
                                    
                                    
                                       Ετοιμότητα αναχώρησης εντός 24 ωρών κατά μέγιστο από την αποδοχή της προσφοράς.
                                    
                                 
                                       —
                                    
                                    
                                       Για διηπειρωτικές απομακρύνσεις/εκκενώσεις, ικανότητα δωδεκάωρης πτήσης χωρίς ανεφοδιασμό.
                                    
                                 
                     4.   Ικανότητα ιατρικής εναέριας απομάκρυνσης/εκκένωσης θυμάτων καταστροφών
               
               
                           Καθήκοντα
                        
                        
                           
                                       —
                                    
                                    
                                       Εναέρια διακομιδή θυμάτων καταστροφών σε υγειονομικές εγκαταστάσεις εντός Ένωσης.
                                    
                                 
                     
                           Ικανότητα
                        
                        
                           
                                       —
                                    
                                    
                                       Αεροσκάφος συνολικής ικανότητας διακομιδής τουλάχιστον έξι ασθενών που χρήζουν εντατικής θεραπείας και με ικανότητα διακομιδής ασθενών σε φορεία ή καθήμενους ή και τα δύο·
                                    
                                 
                                       —
                                    
                                    
                                       Ικανότητα εκτέλεσης ημερήσιων και νυκτερινών πτήσεων.
                                    
                                 
                     
                           Βασικές συνιστώσες
                        
                        
                           
                                       —
                                    
                                    
                                       Ιατρική περίθαλψη εν πτήσει, συμπεριλαμβανομένης της εντατικής θεραπείας:
                                       
                                                   —
                                                
                                                
                                                   Κατάλληλα εκπαιδευμένο ιατρικό προσωπικό ικανό να παρέχει ιατρική περίθαλψη εν πτήσει σε διάφορους τύπους ασθενών·
                                                
                                             
                                                   —
                                                
                                                
                                                   Ειδικός εποχούμενος τεχνικός και ιατρικός εξοπλισμός για την αδιάλειπτη περίθαλψη διαφόρων τύπων ασθενών κατά τη διάρκεια της πτήσης·
                                                
                                             
                                                   —
                                                
                                                
                                                   Κατάλληλες διαδικασίες για τη διακομιδή και την περίθαλψη των ασθενών εν πτήσει.
                                                
                                             
                                 
                                       —
                                    
                                    
                                       Συνδρομή:
                                       
                                                   —
                                                
                                                
                                                   Πλήρωμα και ιατρικό προσωπικό προσαρμοσμένο στον αριθμό και τους τύπους των ασθενών και στο χρονοδιάγραμμα της πτήσης.
                                                
                                             
                                 
                     
                           Αυτάρκεια
                        
                        
                           
                                       —
                                    
                                    
                                       Αποθήκευση εξοπλισμού και συντήρηση του εξοπλισμού της μονάδας·
                                    
                                 
                                       —
                                    
                                    
                                       Εξοπλισμός επικοινωνίας με συνεργαζόμενους εταίρους, ιδίως με όσους είναι επιφορτισμένοι με τον επιτόπιο συντονισμό.
                                    
                                 
                     
                           Ανάπτυξη
                        
                        
                           
                                       —
                                    
                                    
                                       Ετοιμότητα αναχώρησης εντός 24 ωρών κατά μέγιστο από την αποδοχή της προσφοράς.
                                    
                                 
                                       —
                                    
                                    
                                       Για τα αεροπλάνα, ικανότητα εξάωρης πτήσης χωρίς ανεφοδιασμό.
                                    
                                 
                     5.   Ικανότητα ιατρικής ομάδας έκτακτης ανάγκης τύπου 3: Ενδονοσοκομειακή περίθαλψη με παραπεμπτικό
               
               
                           Καθήκοντα
                        
                        
                           
                                       —
                                    
                                    
                                       Παροχή ενδονοσοκομειακής περίθαλψης με παραπεμπτικό και σύνθετων χειρουργικών επεμβάσεων, όπως περιγράφονται από την παγκόσμια πρωτοβουλία ιατρικών ομάδων έκτακτης ανάγκης (EMT) του ΠΟΥ.
                                    
                                 
                     
                           Ικανότητα
                        
                        
                           
                                       —
                                    
                                    
                                       Ελάχιστη ικανότητα περίθαλψης σύμφωνα με τα πρότυπα της παγκόσμιας πρωτοβουλίας EMT του ΠΟΥ·
                                    
                                 
                                       —
                                    
                                    
                                       Ημερήσιες και νυκτερινές υπηρεσίες (εικοσιτετράωρη και επταήμερη κάλυψη, εάν είναι αναγκαίο).
                                    
                                 
                     
                           Βασικές συνιστώσες
                        
                        
                           
                                       —
                                    
                                    
                                       Σύμφωνα με τα πρότυπα της παγκόσμιας πρωτοβουλίας EMT του ΠΟΥ.
                                    
                                 
                     
                           Αυτάρκεια
                        
                        
                           
                                       —
                                    
                                    
                                       Η ομάδα θα πρέπει να είναι αυτάρκης καθ’ όλη τη διάρκεια του χρόνου ανάπτυξης. Ισχύει το άρθρο 12 της εκτελεστικής απόφασης 2014/762/ΕΕ και, επιπλέον, τα πρότυπα της παγκόσμιας πρωτοβουλίας ΕΜΤ του ΠΟΥ.
                                    
                                 
                     
                           Ανάπτυξη
                        
                        
                           
                                       —
                                    
                                    
                                       Ετοιμότητα αναχώρησης εντός 48-72 ωρών κατά μέγιστο από την αποδοχή της προσφοράς και ικανότητα ανάληψης δράσης επιτόπου εντός 5-7 ημερών.
                                    
                                 
                                       —
                                    
                                    
                                       Επιχειρησιακή ικανότητα τουλάχιστον επί 8 εβδομάδες εκτός Ένωσης και τουλάχιστον επί 14 ημέρες εντός Ένωσης.».
                                    
                                 
                     
            
               (1)  Το σύστημα αυτό μπορεί να περιλαμβάνει τη χρήση εμπορευματοκιβωτίων.